钦定古今图书集成/历象汇编/岁功典/第110卷 > 念奴娇〈夜凉〉 前人
## 钦定古今图书集成/历象汇编/岁功典/第110卷 > 念奴娇〈夜凉〉 前人

“西风解事，为人间、洗尽三庚烦暑。一枕新凉宜客梦，
飞人藕花深处。”冰雪襟怀，琉璃世界，夜气清如许。划
然长啸，起来秋满庭户。　应笑楚客才高，兰成愁悴，
遗恨传千古。作赋吟诗空自好，不直一杯秋露。澹月
阑干，微云河汉，耿耿天催曙。此情谁会，梧桐叶上疏
雨。